У Вікіпедыі ёсць артыкулы пра іншых асоб з прозвішчам Карнялюк.
**Крысціна Алегаўна Карнялюк** (руск.: Кристина Олеговна Корнелюк, нар. 7 лютага 2003, Мінск, Беларусь), больш вядомая пад сцэнічным псеўданімам **Kris Tina** — беларуская спявачка, пераможца другога Маскоўскага Джазавага Фестывалю з праектам «Kris and Soul Project», лаўрэат Міжнароднага конкурсу мастацтваў «Зорныя кветкі-2016».

Біяграфія
---------

Нарадзілася 7 лютага 2003 года ў Мінску. З ранняга дзявоцтва яна займалася танцамі, ва ўзросце шасці гадоў пачала займацца вакалам. У 2012 годзе паступіла ў музычную школу па класе флейты, якую скончыла ў 2017 годзе. У гэтым жа годзе Крысціна пачала выконваць аўтарскія песні на рускай і беларускай мовах, якую прадзюсаваў удзельнік музычнага гурта — «J:Морс». Упершыню напісала сінглы «Мальчишка мой герой» на рускай і беларускай мовах і сінгл «Беларусь».

Кар’ера
-------

У 2013 годзе стала ўдзельніцай праекта «Залаты фенікс» у Санкт-Пецярбургу, у якім яна заняла другое месца. У тым жа годзе яна прыняла ўдзел у фестывалі «зорачкі» ў Македоніі, у якім яна заняла першае месца. У 2014 годзе яна прыняла ўдзел у фестывалі «Усмешкі чырвонага мора», які праходзіў у Ізраілі і дзе яна атрымала -— «Гран-Пры».

З 3 па 7 снежня 2015 года ў Рызе праходзіў міжнародны фестываль маладых выканаўцаў «Riga Symphony 2015», у якім яна выканала сінгл -— «Diamonds» і стала лаўрэатам III ступені міжнароднага фестывалю ў намінацыі «сусветны хіт». У тым жа годзе прыняла ўдзел у канцэрце ў Палацы Рэспублікі ў складзе бэк-вакалістаў вядомага выканаўцы і тэлевядучага Арцёма Шалімава, які праходзіў у Мінску.

24 красавіка 2015 года прайшоў VII Міжнародны конкурс «Кубак Еўропы», у якім Крысціна заняла Гран-Пры ў намінацыі — «Эстрадны вакал», затым яна стала ўдзельніцай праекту «Little Shells» у Сербіі, у якім яна заняла першае месца. У лютым 2016 года Крысціна стала лаўрэатам другой ступені ў праекце — «Зорны дождж».

3 ліпеня 2016 года Крысціна выступіла ў праграме «Ваша лато», прысвечаным Дню Незалежнасці Рэспублікі Беларусь, а ў студзені 2017 года яна прыняла ўдзел у трынаццатым творчым семінары Рэспублікі KIDS і стала госцем радыёстанцыі «RADIOKIDS.FM», у якім прадставіла сінгл «Свет напоўнены прыгажосцю».

У сакавіку 2017 года яна прыняла ўдзел у танцавальным фестывалі — «Сільфіда-2017» у Мінску, у якім выканала сінгл «Million years ago». У маі 2019 года яна прыняла ўдзел у дзевятнаццатым семінары «Рэспубліка KIDS», у якім выступала з сінглам «Diamonds are forever», а ў лістападзе 2019 года прайшла Праслухоўванне ў рамках фестывалю — «тэрыторыя поспеху» ў Расіі, з сінглам «Why You Wanna Mess It All Up?».

У красавіку 2020 года яна прыняла ўдзел у конкурсе «Gnesin Jazz Voice-2020» з двума разнапланавымі джазавымі кампазіцыямі — «My Funny Valentine» і «Why You Wanna Mess It All Up?» і заняла другое месца, у тым жа годзе Крысціна скончыла гімназію і паступіла ў акадэмію ім. Гнесіных на эстрадна-джазавае аддзяленне.

З кастрычніка 2020 года яна пачала працаваць куратарам на вакальным курсе Акадэміі Вольгі Сіняевай і ў снежні ўпершыню выступіла ў джаз-клубе Аляксея Казлова, а ў студзені 2021 года яна ўпершыню прыняла ўдзел на — «ГлавМосДжэме» ў джаз-клубе Аляксея Казлова. У лістападзе 2022 у рамках вакальнага курсу Вольгі Сіняевы, Крысціна выступіла на фестывалі Good Vibes у джаз-клубе Ігара Бутмана з сінглам — Angel.

10 снежня 2022 года адбыўся канцэрт «Kris and Soul Project», які прайшоў у джаз-клубе Аляксея Казлова, а 15 снежня ў клубе «16 тон» прайшоў канцэрт Крысціны і Ганны Івановай, у якім яны выканалі сінгл «Funky Twins» са складам — «Kris and Soul Project», 3 сакавіка 2023 года адбыўся сольны канцэрт «Kris and Soul Project» у джаз-клубе Аляксея Казлова.

Дыскаграфія
-----------

### Сінглы

* 2023 — «Города»
* 2023 — «Без тебя»
* 2023 — «тет-а-тет»
* 2023 — «Девочка солнце»

Узнагароды
----------

* «Riga Symphony 2015»
* «Кубак Еўропы»
* «Little Shells»
* «Зорны дождж»
* «Зорныя кветкі-2016»
* «Kris and Soul Project»

Зноскі
------

1. ↑  Кристина Корнелюк, биография, лучшие записи, ближайшие концерты, фото и видео, сайт, Вокал | Jazzmap.ru **(нявызн.)**. *www.jazzmap.ru*. Праверана 20 снежня 2023.
2. ↑  Объявлены победители фестиваля Jazz Sound 2023 **(нявызн.)**. *jazzquad.ru*. Праверана 20 снежня 2023.
3. ↑  Kris and Soul Project (руск.)  **(нявызн.)**?. *Московский джазовый фестиваль 2023*. Праверана 20 снежня 2023.
4. ↑  Новости культуры. Эфир от 02.09.2013 (23:45). В Смоленске завершился всероссийский фестиваль "Золотой Феникс" **(нявызн.)**. *smotrim.ru*. Праверана 20 снежня 2023.
5. ↑  «Золотой Феникс 2013»: Лауреаты (руск.). *www.proficinema.com*. Праверана 20 снежня 2023.
6. ↑  *Ерофеева, Антонина*. «Золотой Феникс – 2013»: «Гагарин» на первое и «Великий Гэтсби» на десерт (руск.). *AiF* (16 жніўня 2013). Праверана 20 снежня 2023.
7. ↑  Riga Symphony 2015 (руск.)  **(нявызн.)**?. *Riga Symphony*. Праверана 20 снежня 2023.
8. ↑  *fetalin*. Гран-при VII международного конкурса «Кубок Европы» у представительницы Беларуси | Musecube (руск.)  **(нявызн.)**? (24 красавіка 2015). Праверана 20 снежня 2023.
9. ↑  Кристина Корнелюк в клубе «16 Тонн» **(нявызн.)**. *Клуб «16 Тонн»*. Праверана 20 снежня 2023.
10. ↑  Kris and Soul Project (руск.)  **(нявызн.)**?. *Московский джазовый фестиваль 2023*. Праверана 20 снежня 2023.
11. ↑  Кристина Корнелюк — '39 Bar – Музыкальный бар в г. Королёв **(нявызн.)**. *39musicbar.ru*. Праверана 20 снежня 2023.
12. ↑  RADIOKIDSFM **(нявызн.)**. *radiokids.fm*. Праверана 20 снежня 2023.
13. ↑  Кристина Корнелюк в Москве, 5 апреля 2023: купить билеты (руск.). *Кавёр* (4 мая 2023). Праверана 20 снежня 2023.
14. ↑  Good Vibes Festival 2022 Date, Info, Lineup, Tickets & Location(нявызн.). Праверана 20 снежня 2023.
15. ↑  Good Vibes Festival 2022 (англ.).
16. ↑  Кристина Корнелюк — '39 Bar – Музыкальный бар в г. Королёв **(нявызн.)**. *39musicbar.ru*. Праверана 20 снежня 2023.
17. ↑  Kris & soul project (руск.). *"Рестобар Гриль `39"*. Праверана 20 снежня 2023.
18. ↑  Альбом «Города - Single» (Kris Tina) в Apple Music (руск.) (14 лютага 2023). Праверана 20 снежня 2023.
19. ↑  Альбом «Без тебя - Single» (Kris Tina) в Apple Music (руск.) (14 красавіка 2023). Праверана 20 снежня 2023.
20. ↑  Альбом «тет-а-тет - Single» (Kris Tina) в Apple Music (руск.) (21 ліпеня 2023). Праверана 20 снежня 2023.
21. ↑  Альбом «Девочка солнце - Single» (Kris Tina) в Apple Music (руск.) (29 жніўня 2023). Праверана 20 снежня 2023.